CELEX: 62011TN0247
Language: da
Date: 2011-05-13 00:00:00
Title: Sag T-247/11: Sag anlagt den 13. maj 2011 — FairWild Foundation mod KHIM — Wild (FAIRWILD)

13.8.2011   
            
            
               DA
            
            
               Den Europæiske Unions Tidende
            
            
               C 238/18
            
         Sag anlagt den 13. maj 2011 — FairWild Foundation mod KHIM — Wild (FAIRWILD)
   (Sag T-247/11)
   2011/C 238/33
   Stævningen er affattet på tysk
   
      Parter
   
   
      Sagsøger: FairWild Foundation (Weinfelden, Schweiz) (ved advokaterne P. Neuwald og S. Müller)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Rudolf Wild GmbH & Co. KG (Eppelheim, Tyskland)
   
      Sagsøgerens påstande
   
   
               —
            
            
               Afgørelse truffet den 3. marts 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1014/2010-1) annulleres.
            
         
               —
            
            
               Indsigelsen mod registrering af det internationale varemærke nr. 950 962»FAIRWILD« forkastes.
            
         
               —
            
            
               Sagsøgte og indsigeren tilpligtes at betale sagens omkostninger, herunder sagsøgerens omkostninger for appelkammeret.
            
         
      Søgsmålsgrunde og væsentligste argumenter
   
   
      Ansøger om EF-varemærket: FairWild Foundation
   
      Det omhandlede EF-varemærke: Ordmærket »FAIRWILD« for varer i klasse 3, 5, 29 og 30 — international varemærkeregistrering nr. 950 962
   
      Indehaver af det i indsigelsessagen påberåbte varemærke eller tegn: Rudolf Wild GmbH & Co. KG
   
      Det påberåbte varemærke eller tegn: EF-ordmærket »WILD« for varer i klasse 3, 9, 29, 30 og 32
   
      Indsigelsesafdelingens afgørelse: Indsigelsen delvist taget til følge
   
      Appelkammerets afgørelse: Indsigelsesafdelingens afgørelse delvist annulleret
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009, idet appelkammeret urigtigt lagde til grund, at der forelå risiko for forveksling mellem de omhandlede varemærker. Sagsøgeren har gjort gældende, at appelkammeret urigtigt antog, at betydningen af tegnet »WILD« kun er kendt af den tysk- og engelsktalende offentlighed, og for det andet lagde til grund, at dette begreb ikke er beskrivende for de varer, der er omfattet af det varemærke, som indsigelsen var støttet på. På dette grundlag begik appelkammeret en retlig fejl ved at fastslå, at det varemærke, som indsigelsen var støttet på, havde gennemsnitligt særpræg og en gennemsnitlig grad af lighed med den følge, at bedømmelsen af de indbyrdes forbundne faktorer ved risikoen for forveksling fik et negativt udfald i forhold til sagsøgeren.